62014TJ0001_INF
Vispārējās tiesas (astotā palāta paplašinātā sastāvā) 2024. gada 26. jūnija spriedums – Aluminios Cortizo un Cortizo Cartera/Komisija
(lieta T‑1/14) (
1
)
Valsts atbalsts – Spānijas iestāžu piešķirts atbalsts atsevišķiem saimniecisko interešu konsorcijiem (SIK) un ieguldītājiem tajos – Atsevišķiem finanšu līzinga līgumiem, kas paredzēti kuģu iegādei (Spānijas finanšu līzinga sistēma), piemērojamais nodokļu režīms – Lēmums, ar kuru atbalsts atzīts par daļēji nesaderīgu ar iekšējo tirgu un uzdots to daļēji atgūt – Strīda priekšmeta zudums – Daļēja tiesvedības izbeigšana pirms sprieduma taisīšanas – Jauns atbalsts – Atgūšana – Līguma noteikumi, kas aizsargā saņēmējus no prettiesiska un ar iekšējo tirgu nesaderīga atbalsta atgūšanas – Pilnvaru sadalījums starp Komisiju un dalībvalstu konkurences iestādēm
1.
Atcelšanas prasība – Prasība par Komisijas lēmumu valsts atbalsta jomā – Interese celt prasību – Apstrīdētā akta daļēja atcelšana citas pret šo aktu celtas prasības ietvaros – Pamati, kas vērsti uz apstrīdētā akta atcelto daļu atcelšanu – Prasība, kurai daļēji zudis priekšmets – Tiesvedības izbeigšana pirms sprieduma taisīšanas
(LESD 263. pants)
(skat. 25.–39. punktu)
2.
Atcelšanas prasība – Prasība par Komisijas lēmumu valsts atbalsta jomā – Interese celt prasību – Apstrīdētā akta daļēja atcelšana citas pret šo aktu celtas prasības ietvaros – Prasība atcelt apstrīdētā lēmuma neatceltās daļas – Intereses celt prasību saglabāšanās
(LESD 263. pants)
(skat. 47.–58. punktu)
3.
Valsts atbalsts – Jēdziens – Nodokļu pasākumi par labu konkrētām ekonomisko interešu grupām un to ieguldītājiem – Atsevišķiem finanšu līzinga līgumiem, kas paredzēti kuģu iegādei, piemērojamais nodokļu režīms – Nodokļu režīms, ko veido vairāki faktiski un juridiski saistīti pasākumi – Minēto pasākumu atsevišķs vērtējums – Nepieļaujamība
(LESD 107. panta 1. punkts)
(skat. 62.–69. punktu)
4.
Valsts atbalsts – Nelikumīga atbalsta atgūšana – Agrākā stāvokļa atjaunošana – Apjoms – Līguma noteikums, kurā ir paredzēta nelikumīga atbalsta atgūšanas pienākuma nodošana no šī atbalsta saņēmējiem uz citām personām – Komisija, kas aizliedza šo atgūšanas pienākuma nodošanu un uzdeva atgūt nelikumīgo atbalstu no saņēmējiem – Kompetenču sadalījuma starp Komisiju un dalībvalstīm pārkāpums – Darījumdarbības brīvības pārkāpums – Neesamība
(LESD 107. un 108. pants, Pamattiesību hartas 16. pants)
(skat. 79.–115. punktu)
5.
Valsts atbalsts – Pārbaude, ko veic Komisija – Lēmuma par varbūtēja atbalsta izmaksas pārtraukšanas rīkojumu pieņemšana – Komisijas pienākums pieņemt šādu lēmumu – Neesamība
(LESD 108. pants; Padomes Regulas Nr. 659/1999 11. panta 1. punkts)
(skat. 128.–130. punktu)
6.
Tiesvedība – Pierādījumu savākšanas pasākumi – Liecinieku nopratināšana – Savienības tiesas novērtējuma brīvība
(skat. 133.–139. punktu)
Rezolutīvā daļa
1)
Izbeigt tiesvedību lietā par šo prasību, ciktāl tā vērsta pret Komisijas Lēmuma 2014/200/ES (2013. gada 17. jūlijs) par valsts atbalstu SA.21233 C/11 (ex NN/11, ex CP 137/06), ko īstenojusi Spānija – Noteiktiem finanšu līzinga līgumiem piemērojamais nodokļu režīms, pazīstams arī kā “Spānijas nodokļu līzinga sistēma”, 1. pantu, ciktāl tajā nozīmēti saimniecisko interešu konsorciji un ieguldītāji tajos kā vienīgie šajā lēmumā minētā atbalsta saņēmēji, un minētā lēmuma 4. panta 1. punktu, ciktāl tajā uzdots Spānijas Karalistei atgūt visu šajā lēmumā minēto atbalsta summu no saimniecisko interešu konsorciju ieguldītājiem, kuri guvuši labumu no tā.
2)
Prasību pārējā daļā noraidīt.
3)
Katrs lietas dalībnieks sedz savus tiesāšanās izdevumus, tostarp tos, kas radušies pagaidu noregulējuma tiesvedībā.
(
1
)	OV C 52, 22.2.2014.